ধনঞ্জয় রাজকুমার 


দুঃখ মাচুর হমাজক 


ধনর্জয় রাজকুমার 


এ 
710১1৮0৮145 ]র 81914051%% পরবা]হা 
৪09 হিা0োপ 


30101819018 আবার 


প্রকাশিকা 

সুখদা সিংহ 

প্রতিশ্রুতি প্রকাশনী 

আশ্রম রোভ, হাইলাকান্দি - ৭৮৮১৫১ 
আসাম, ভারত 


ছাপানি 

শিখা ভট্টাচার্য 

সাহিত্য প্রিন্টার্স 

কলেজ রোড 

হাইলাকান্দি ৮৮১৫১ আসাম ভারত 


দাম 


০০2 


কবি শ্রীশশীমোহন সিংহ গিরকরে 


পৌরেই সেম্পাদিত) 
মেয়েক মেঠেল ১ম ভাগ (সম্পাদিত) 


বিষু্িয়া মণিপুরী ছন্দ পরিচয় 
আহির পানির পথগ 
ফিরাল 
জার্নাল 


লেরিক এহানর প্রুফ চা দিলতা কল্যাণীয় শ্রীমান সম্তোষ 
সান্তানই। উতাউ লাল কিতা থা থাইলে ওঁহান লেখকর দায়িত্হহান। 
প্ঘর, নিংশিং মেংশেল' - বানান এগি মি এসাদে দিয়ৌরি। 

কথাসাহিত্যিক ঝুমুর পাণ্ডে গিথানকরে বার সাহিত্য প্রি্ার্সর 
রুচিমতী শ্রীমতী শিখা ভট্টাচার্যরে ধন্যবাদ। 

শিল্পী শ্রীমান শক্তি সিংহরে বানা বার আশীর্বাদ দিয়ৌরি। 

শ্রীমান জ্যোতির্ময় সিংহ বার শ্রীমতী মণিদীপারকা হৃদিয়ৌপা 
স্নেহাশিস থাইল। 

"দিলীপ কুমার সিংহ বার “উত্তম কুমার সিংহর কথা 
লেরিকহানলেহে নিংশিং অয়া আহির পানি পড়ের। 


সুটপত্র 


পয়লাকার আহির পানি সিটা 
স্বর্গ মর্ত পাতালে 
মিকুরাং আছু 

পয়লাকার আহির পানি সিটা 


পয়লা আহির পানি সিটা বেলাছিল উবাকা মানু গই কিতা খালকরেছিলতা! 

এরে মধুর দুঃখ এহান কুরাংত আহিলতা! কিসাদে অয়া মোর ঠইগর মামহানাদে 
মেইথঙহান লুকেন। আটলো মারুপ ওঁগ আজি সুরগ অয়া পালইলতা। 

ওদিনেত্ত মানু $গই তারে এরে দেনা নাকরের। এগহে মোর হাই মারুপগ। এগর 
নারগৎ মোর নারগ হুনৌরি। ওবাকাহে মোরে মি চিনে পারুরিতা নাই। 

ওঁদিনেংত আহির পানি উতাৎ তার আকখুলাহান, প্রকৃতিহান বার তার ঠইগরে 
দেহের। চিনে পারের তার মেইথঙহান। 

গাছজার, ফুলগ, মেঘলা বেলিটিকহানর মৎ মিগালহান, রাতিকার আধারহান 
হাবিয়ে মাতলা _ এবাকা মানু এগই আমারে চিনের এহান হাই চিনানিহান। 

হাদি হাদিৎ আহির পানির ফুটা উগই পথে পথে কারে আগরে বিসারারগা। কুংগ 
খাং-নাচিনিয়াও চিনেছু। মোর ঠইগর কাদার আগ। 

পূর্ণিমার জোনাকহানাত্ত জঙের খৌরাঙহানরে, ধলাতেরা জারর বাসেয়া থানাহানরে, 
রংখা রংখা করে দেহিয়ার উরে দুরেই ুঁহানরে সকনিরকা আহির পানি এতা বাহিয়া যানা 
মনার। 

মানু এগর বুকগৎ আরাক আগরকা দুঃখ আহান পুলরগা। ও দুঃখ হান. এলার 
সুরগ অয়া মানু এগর বুকগর ভিটাগৎ ঘরগ দিয়া আকুবালা থাইল। 

মানু এগরই মাতল _ মোরতা আর কিৎতাউ না লাগের। কাদানি এহানল ধন্য আয়া 
জনমহান থাইং। 


স্র্থ মর্ত পাতালে 


স্বর্গ, মর্ত পাতালে উবা অনির ফামহান নাদলে থাংতে শূন্যহানাৎ বাসেয়া থাইলু নাই 
জনম আহান। লেউর আঠিগ পারা পৃথিবী আহান পেইলৌ অইবগা। 

মিঙীলহান আয়া দুঃখহানাৎ জঙের শব্দহান পাউরি। নেয়ছে হপন আহানর মিঙাল 
উহানর শাতহানর মাধুরীর রেণু তা গারিগদে বার য়ারৌহানাৎ আয়া লাগেরহা। আহিগিৎ 
লাগের। চানাহানাৎ লাগের। বরনহানাৎ লাগের। মরনহানাতৌ। 

হাকহান বুজে আছে তেরা এতারমা মোরগতে কুংগ থাড? কুংগ আয়া মোর মাঙছে 
ঘুমহানাৎ জঙ্তইতা ! কুংগ আয়া মোর বিসারেয়া নাপাউরি হারৌহানাৎ জঙ্ডতইতা নিংশিং 
হানর কণাগ অয়া। 

ওতার ছালি তা বৌহানাৎ ছিতারল আরো মিঙালহান পলেয়া খেলগা কুরাং। 

ওঁ মিঙাল গুহান আলথক অনাহান পেয়া বাসানি মনাছিলতা দিন এহানে। নাঙ 
নাইতই সাৎ। 


মি কুরাৎ আছু 


মি কুরাং আছু মাতে পারতেইতা তি! মোরে মি বিসারতে বিসারতে ঠুয়ইলুনাইয়ে। 

প্রকৃতির গর্ভগর আধারহানল গারিগ জাপদিয়া আছিলু। আধার ওুহান পিয়া গর্ভগ 
ছিড়িয়া নিকুলিয়া আহেছুগ। আহেছু দিলেত মোরে মি বিসারাউরিগ। 

আংকরিল মানু নাপাউরি। কুংগয়ো মোর ঠার এহান হার নাপেইতারা। ধরে 
নুয়ারতারা ইঙ্গিত। 

মি আছু ফাম এহানর নাঙুহানতে কিহান থাং! এপেই কারে ঠাচা করানি! 

তার আতহানাৎ মামহান। 

মোর ঠইগল দিয়োরি চাপাল এহান:কুংগই ল দিতাইগ! 


পপ 
তোরে নিংশিং অইলুতাই 


তোরে নিংশিং অইলুভাই স্বর্গ মর্তরে সকইলগা মিঙালহান, ঘরগিরস্তির গেটি 
খেলানি আহানরে হাদিৎ থ দিয়া। মি আংকরলু কিহান মাংতেই বুলেছিলেতা পাহুরলে থা! 
নয়া নমুনার সাদে বানা আহান মাদানহান হাবি বাসেয়া আছিলতা দেখলু। উঠানে আয়া 
খেলারগা মাদানকার ছেয়াগই কিতা মাতেরতা ধরে পারলেতা! 

কুরাং থাইলতা মেয়েকগ! কুরাংতে ঘুমজিয়া আছেতা আমার মাত মাছে কথাহানি। 
কিয়া আমি কারেউ চিনে নুয়ারিয়ারনা! 

না খালকরি। তোরকা আরাক বিয়ানর ঙালফু ঙালফু আহান বাসেয়া আছে। 

আমার আহির পানিতে কিয়াকা ঘর রাহালিগ্গ নেইতা! আহিতই বিয়ান হান বার 
ঠইগর মামহানিতে কার গজে জঙতইতা! জঙিয়াউ কিহান কানা! কর্মহান বিজয় অনা বিততা 
অইলতাউ আমার বার্তনহানি না ফৌয়ছেগা উনি। আকতাই বার বার্তন আলথক করে দেছি। 

মিঙালহানরতা মঙ্গল অক। আধারহানরতাউ। ছেয়াগৎ আছিল গাছ বিরুক উঁতারতাউ। 

মামহান বার ছেয়াগই আমারে ডাহিয়া নিতাইগা। হারৌপিয়মর হাদিয়েদে গাট আহান 
দূরেই অয়া যিতইগা। আমারেতে মাতেয়া যিতইগাতা! 

এবাকাউ খানি নিংসিং অয়ার - কনাকে পানির টাটি আহান বিসারলাং গুঁহান। 
উরুলেই জার চানাৎ যিতেগা হিজা লককরানির সাদে আমি লককরলাং হাবি দুঃখর ধানকণা। 
লপ্ুবগরে ওককরাৎ যিতেগা দেখলাং গাওহানর মুঙে লপুকগৎ মামহানর ছালি পড়িয়া আছে। 
লপুকগৎ কাপকর সাদে জঙেছিল বরনহানো গিয়া নাপেইলাংগা। গুহানে নাই আকখুলা 
আকখুলি অয়া আছিতা। 


বিয়ান আহান 


সেঙ অপাপবিদ্ধ পবিত্র হ্নার থামপালগ অয়া আহিল বিয়ান এহান, হপনর সাগর সমুদ্র 
লালয়া আহেছে পাউরি! এহানরে তি জুরাগৎ খুয়েইলে _হে স্বর্গর অন্পসরা আগর জিলকগ 
পারা প্রকৃতিহান। 

তোর আতর তারাহানাত জণ্ডের জল আকসিটা মাণুরিতা ইচুদিন। রাতিকার 
পাকানা ধানর হাদির জাঙালগদে চেয়া বাসেরা আছে গাঙ এহানে, তোরকা। 

শুরে আমার ঘর দুয়ার বুলিরা আছিলাং ফামহান। ওরে ফল ফসলর মরা গাছজারি। 
রে তানুর মরা গত্হান ভিটাগর কাদা আগদে পড়িয়া আছে। এতার হাদিৎ নাই অঙয়া আয়া 
আছিলাতা আমার আপাবপেই। মি তোর শাতহান ধয়া পড়ের পানি ওঁসিটার কণা আগরকা 
সাকেই সিন্নি হাবিরে বেলেয়া আহেছুগ। 

হারৌ অই নীলুয়াহান বার ছ্নার মাচুহান বার ঝিলিকহান। এরে বিয়ান এহানর 
গারিগৎ এবাকাউ পাপ আয়া সকো নুয়ারেছে, তেইর জুরাগৎ আছে আরো। 

এহানে আমারে বর দিলে যেয়ারগা গুপেই আপদ বিপদ নেয়ইতই। 


আমার খেলাহান 


আমার খেলাহান আছিলতা ছেয়া আগর হাদিৎ। এবাকাতে খেলাহান নেই, ছেয়া 
ওগ পড়িয়া আছে। যৌনুগৎ গুমজিয়া আছে যৌরাউহানে হাদি হাদিৎ বারা বূলনদের। 

তোরতাউ দু্খহানি না ককয়া আছে বুলিয়া ছেয়া উগই বাশইল। ও দুঃখ 
লয়ইলগা কণা গুগির হুয়াৎহানে তোরে এবাকাউ জিংতা করিয়া থছেত! উন 

ছেয়া ৪উগরে আংকরলু -বরনহানতে কুরাঙ গেলগা? হাওনর নেেশাহানে মাঠিয়াছিল 
দিন উতাতে কইঃ কিৎতাউ না খুমকরিয়া ছেয়া উগই দেহাদিল দূরেই অযারগা গৎ আহানর 
নানহানাদে। 

কই যুগ আগে তি হিনাছিলে পহুরির পানি ওঁতার কাদাৎ বয়া তোর গারিগর মাতৌ 
ওহানর লগে য়ারি দিয়ৌরি। পানি তা এবাকাতে লেইরা অছে। মাতের _ নিংশিং অয়া আছু 
হাববি নিংশিং অয়া আছু। হারৌহানর গত্হান, লাজপেয়া আহির কোণেদে চানাহানর হুরু হুর 
লিকসই ওুঁতা এবাকাউ বিসারলে পা পারতেই। 

পানি গুহানাৎ খেলাহানর নাঙহান ইকরে দেনা মনেয়া লামতেগা পানিহান আরাকো 
সেচিয়া গেলগু। 

এবাকা খেলাহান নেই। বাগেছে ছেয়া গুগর নুংশি ওতা সিতারেয়া আছে। তাই 
পথগ থেপকরিয়া থার। 


তোর পথগ ইলয়া 


তোর পথগ ইলয়া এপেই শাতছে হারোহানর মাচুহানল পৌহান তোর দুয়ারহান 
পেয়া গিয়া না আঙছেহান দেহিয়া আলথক অয্া আহেছে উনি! 

এবাকা কারঙ্গলেইমারতা বিয়ানহান। ইংহানে মাতের মি আকথুরুম চেয়া আইংগা। 
পাহিয়াগ অয়া ফরদিয়া গেলগা। এবাকাউ আলথক অয়া নাহেছে। 

মিয়ো যানারকা সালছিলুগ। নিংশিং গাটহান লালো নুয়ারিয়া তিনজরার পথগৎ উবা 
অয়া থাইলুতা। 

আমার লেইরাপা শাতহানি। জনম এহানতে নাহেরা নাপিয়া, নুয়ারাই পানিয়ে, 
কৌলিয়ে খান্নাই গেলগা। এবাকা খানি নুঙেই অইতাঙাই সাৎ বুলতে এহানতে কিহান! নেই 
এহানৌ পুড়িয়া তালকইগ অযারগা। জাঙর তলে গাটহানে আহির পানি বেলার। লপুকঙ্গৌ। 
আধার এহান জোনাকহানরকা খালকরের। কুরাং কিতা অইলগাতা। 
এপেই বরন আহান আছিল উনি! বরন ওহানর গারিগৎ আছিল যুগ যুগান্ত আগেকার ফিজেৎ। 

ফিজেতহান। তুমি মোরে চিনে পারতারাইতা ! 


বাতর অন্ন আগ নেই 


বাতর অন্ন আগ নেই, বাগা কুপাঙহানাৎ আগই আহির পানি ফুটা আগ বেলাদেই। 
নুনর হুয়াৎহানতে হারপান্টু বেনাই। 

বানার মেয়েক আগ ফরদিয়া আহক লেয়ছে ঠইগৎ। কুরাংত ফরদিতইতা, কুরাংত 
আইতইতা মাতে পারবে! ঠই উগতে মরিয়া আছে আগেত্ত। গারিগই ইসে আতজাঙ 
সিকারতা না। পকে পেপুরাই পেয়া নাহেইবা _ এমাটিকো হবা নাছেতা। 

বানাহান বনবাসে গ্রেছেগা। জনমকারকা£ অথাইব। 

মায়াদয়া নেই হাকে কগালাহান বরনহান আইতইতা আর! বরনহান না মরণহান। 
চালহানাৎ শন আগাছ নেই। বেয়কে বনকে তেরা লেহেইতারা নিককা রাতি। 

টিনর ঘর দেছে হারৌহানে খেলানি নাকরের তানুর লগে। হাই নাই বার। 
হারৌহানতে ডাঙরিয়াহান, আউহানল হাইলহান পেইতারা। হাইলহানল আউহান। পেট বুজে 
বাতখেইতারা ঘরর শৌগ। 

হপনেদে অইলৌ আকদিন বানাহানে আয়া মাতেইতইহা । আইলে যানা নাদতাঙাই। 
আহির পানির ফুটা তা জঙানি নাকরলে কাদিয়া৷ অইলৌ মাগতাভাই। 

উঠানর আগার মালতী জার। উঁজারর মুঙে আছে কাটাধুদুরিয়া জার হকে যারগা। 
কাটাগিতে নাহুকের কুপাঙহানর। গজে বাসেয়া আছে মেইথঙ হুকে যারগা। ভকটাটি হুকে 
যারগা। 

আহির পানি ফুটি দেই। আহির গানি। 


ক] 


কিসাদে মেইথঙহানল 


কিসাদে মেইথঙহানল তোর মুডে উবা অইতুগা! কোন মেইথঙহানল মাততুগা_ 
আংকর, হুনার মেঙসেলহান পারা হাক এহানর দুয়ারহান। 

হপনহানরমা আছিল পথগরে আংকরলু - মোরে চিনে পারলেতা। পথ গর পৌহান 
হাৰি ধয়া নেছেগা বরনহানে। পড়িয়া আছে লেভৌর সেকতাইগ। 

পথগ তি হবা অয়া থাক বুলিয়া এবাকাউ দৌ হুমা দিয়ৌরি। হাকহান বার লেডৌর 
সেকতাইগর হাদিগৎ কুংগ বয়া আছেতা মেইথহান গুরিয়া! 

তি মাতেছিলে কথাতে আকহানো থনা নুয়ারেছু। তি দেছিলে আধারহানর কঙালাহান 
ফরদিয়া গেছেগা। তি দেছিলে বানাহান আতহানা্ত পড়িয়া বাগেছে। 

হে নারগ, হে তাঙখাহান, হে বর্তিগ নিবাদেছৎ বৌহান _- তোমারে কিতা মাততু! 
কথা বিসারেয়া নাপাউরি। 

কিতা কিতা দেছিলেতা থাং আইলু দিন ওঁহান! ইগুহান, না ডিগল ছেয়া আগ! 
জাঙহান বেড়েয়া আছে দুঃখর লতগই। 

হে পথগ্গ তি যেপেয়ো থায়াও থাক -_নিংশং করেদে গাছুজারর জঙ্িয়া পড়েছে পাতা 
ওতার য়ারিহানি। 


নেই আহানরে 


নেই আহানরে বসুধারা করলাং। ইমপানি আহানরকা গাঙহান বেলেয়া গিয়া বাত' 
আকচাংলুক কাৎকরলাং। বাত ওঁ চাংলুকর গজে রাতি নর্ডেই আহান জঙিল। লামর দৌ 
কুরাং মাঙছিগাতা! 

ঠইগরমা য়ককরিয়া থছিলু আশাশৌ আহান দ্বিপইসি মেংশেলহান পারা করে। 
গহানাৎ গ্রহ্ণহানর ছেয়াগ আয়া পড়ের। 

কাটারেই জারি লালয়া পথগ গ্েছেগা। গগরে পানি আকসিটা দেইনে কুংগ আছতা। 

গাঙপালয়া আছিলা পহুরিগ, দুঃখহানি, গাটশোহান। এবাকাতে ওঁপেই জিজিরো 
নেই, কওয়ারৌ নেই। 

নেই ওহানাতৌ ঘর হংকরিক বুলতে মায়াহানৌ নেই। 


১১ 


গাটহানর মুঙে 


গ্াটহানর মেংশেলহানর মুণ্ডে উবা অরা আছে ফুল শাতছে গাছ আকজার। গাছ 
উজারর গারিগরে হুনার ফিজেতহান অয়া মিঙালহানে বেড়েয়া থছে। গুড়িগৎ হরপর বাকল 
আহান পড়িয়া আছে মরা নিংশিংহানর সাদে। 

সেন্দাহান অইল আরো থংমেইহান অয়া জোনাকহান পিঠিয়েদে নিকুলিল। 

হাবিয়ে মাৎলা _-চালাক করে থংমেইহান নিবেই। আমি আধারহানাৎ চেইক করে। 
বিরহহানাৎ চেইক করে। ঙাল নেই, রূপ নেই, শব্দ নেই, ইমাম মাম জগৎ আহানাৎ চানা 
মনেয়ার। 

এতা হাৰি অছে এহান মি হার নাপাছু। মিতে মিঙাল বার ছেয়ার হাদিৎ ঘুমজে 
পড়েছুগাতা না। 


ঠইগ্রর আধারহানাদে 


ঠইগর আধারহানাদে পাহিয়া আগ হমাজকরে বিসারেয়া ফরদিয়া গেলগা। ওগরে 
বিসারেয়া আধারহানাৎ জোনাকর মিগালহান লপুকগদে, জারল জারির ফুল জঙেছে 
মাটিহানাৎ, খাপাকর বনহানাদে, মুর আলিপুতাগদে লুকা লুকা চারগা। 
ও পাহিয়া গর বিরহর রব উহানে মাঙকলহান বার উঠানহান পাহয়া দিল। 
কতহান খায়া ও বিরহ উ্ুনাৎ ফুল আগ শাতইল কৃষপক্ষর মাম জোনাবহানর 
সাদে। রণ 


তোর মেইথঙহান 
তোর মেইথঙ্হান পুরানা বিশ্বাস আহানর সাদে বাগে যারগা। বরন ফুটাগিয়ে 
মাত্তারাতা বিফলে দিনহান গেলগা। 
উঠানহানর দুকগাছ! তুমি সাক্ষী থায়ো মি এপেই আছিলু শুহান। 
আধার এহান গাটহানর সাদে কুরাং সালছেণ!। বার দেহানি মনাউরি নাইয়ে! 
হাওন রাতিকার সুরগ ভাত্রহান লালয়া আশ্মিনর পূর্ণিমা রাতির কুমেইহান নাপাছেগা। 
সালছি পারেঙ এহানাৎ মিয়ো আছুগ না। 
যেগদে যেতা দেছরি তা বাগিয়া আছে। এতার হাদি তোর মেইথগুহানতে থাইতই 
বুলতে উহানো বাগে যারগা। 


১৯ ৪ 


আইলেতা সাংলেল পৌহান 

আইলেতা সাংলেল পৌহান, টেঙারাগ লালয়া, বন ফারি দিয়া, লপুকগর পথগদে। 
আহি থমে আয়া লাগেরগা দূরেই আধার আহানর নারগ। মোর কথা নেই য়ারি আহান 
আধারহানাৎ বাহয়া দেনা মনেয়া বাসেয়া থাইতে থাইতে মিকুপহানিয়ে মালা আমিতে আর 
বাসা নুয়ারলাং। নুঙেই নাপেইলতা নাকরিছ। 

শাতহানাৎ লাগিয়া আছিল যৌরাঙহানর মাতৌহান পুছে দিতারা কুংগই। আমারকা 
আকগৌ নেই। লাতকরেছিলাং বানা নুংশির চাংলুকহান ছিতারেয়া পড়েছে। ফিটাহান পারিয়া 
থছিলাংতাউ কানা নাইল। 

হানতে কিহান করতাঙ! কারে গিয়া মাত্তাংগা ছাত্তিগ খালকরে দেই। টাঙিয়া থদেই 
ফিরালহান। নৌগরে মাতে দেই খেওয়াহান কুরাং আছেতা। এগদেখত আচুল আহান, 
হৌগদেহত আচুল আহান। এতার হাদিৎ কুংগ আইতইতা। কারকাউবা করতা! 

আলা নওয়াংল হংকরেছিলাং জর্ম এগৎ ছবি দিক বুলিয়া ফাচ্গুন পূর্ণিমার রাতি 
আকপেই পুলইতাডাই, দিন ওঁহান নওয়াংহানে, জর্মগই, স্থিগই আমারে চিনতাইতা! 
ডালকরতাইতা আমার নাঙ নেই, শাত নেই মেইথগ এহানি! ঙালহানে আচালাহান 
অইতইতা! 

হে সাংলেল পৌহান তোরে পাকরিক, আমারে মেয়েক দেহাদে। তিনা মতয়া থাইছ। 

হে আধারহান তি আমারে ধারণ করিছ প্রলয় পয়োধির লুহানাৎ 


দুয়ারহানর এবেদে 


দুয়ারহানর এবেদে মি। হৌবেদে জোনাকর মিঙালহান মোরকা আহেছিল। আগরে 
আগই মাতা নুয়ারিয়া রাতিহান লালয়া গেলগা। য্লারি আহান দিতাণ্াই বুলিয়া আছিলাংগ। 
উন্াউ নাইলাং, য্ারিহানৌ পাহ্রলাং। 

হিয়রর কাাৎ রাহিয়া থছিলাং আপার দৌগ। মেংতমা আহিগি জিপেইতে তাও 
নিকুলিয়া গেছেগা। ঘর রাহালিগতে কই ! ঘরগ থাইলেহে রাহালিগ নাই। ঘরগতে কই! 

আমিতে কুরাং আছি! 

তি ঘরগ বুলর উগ ঘরগ নাগই, অভ্যাসহান। অভ্যাস আহানাৎ আছত্তা। ফাততকে 
ঘরগ নিংশিং অরতা তি। আতহানল উমকরে উমকরে বিসারেয়াতে পেইলেতা। 

এবাকাউ ঘরগ আতঙহানাৎ না থেঙছে। 

দুয়ারু এহানতে কিতারহান।” 

এহানে নাই তোরে খেইকরিয়া থছেতা। এহান লালয়া ঘরগর পৌহান, জোনাকর 
মিঙালহান, হপনে শাতছিল কওয়াকলেইগর বৌহান _ আকতাউ আহে নুয়ারের। 

জনমহান উনা নায়া থাইলু। 


১৩ 


নীলুয়া কৃপাং এহান 


নীলুয়া কুপাঙ এহান বুজে ডালেদেই সেলকম। হাক এহানরে হিনাদিক। গম গমনেই, 
হবা সাকতি হাবি কাপিয়া যিবগাতা। 

এবাকা বিয়ানহানর কথা থাক। উঠানহান, তুলনীপুংগর ফুলজার, মালঠেপগর 
গোপীর মালকর কৌলির কথ ওঁতাউ থাক। 

পাছছিলাং মিকুপহানি কুংগদে মাউয়া গেলগা ধরে নুয়ারলাং। 

গাটহান লালনি আহান থাইল, লপুকগ ফারি দেনা আহান থাইল, কিহান করতাঙাই 
কিগই জানে। 

তিরাস খৌরাঙ তুমিলগ অয়া মাংকলে বয়া বাসাছি। কিহান বাসাছিতা! কারে 
বাসাছিতা! 
আপাবপেই! আমি তর্পণর তিল, চৌল বার দুকগাছল আয়ার। 
চারিয়বারার মিঙালহানিয়ে আতর সপা দিতারা। 
অটগ! তিতে এবাকাউ হুকিয়া থাইলে। চনচরাগর জম হংকরানিহানতে কিতা অইল! 
হাওনর বরনহানাৎ তিঙিরি ফুল আগর গারিগৎ ফিজেতহান চেপয়া আছে। 
হে দুঃবহান, তোরেতে চাকুরা নেইতা! 


/ 


মে র মি এগ হাইগ না নাগইগ! গুগৎ নাপছে মরণর রঙ উহানতে! 

এবাকা মি পাউরি দুঃখ তা হাইতা না নাগইতা! দুঃখ উহানাৎ আছে মানুনেই ভিটা 
শুগৎ আগে কুংগ আছিলাতা! 

আহিগ খানি ঠুরছেতা। নিযামপারা নাগই। খানি খানি। 

মুরগর গজে অলৌকিক নীনুয়া ফুল আগ অয়া শাতছে হাক এহানর নাঙহানতে 
কিহান থাং! 

ছেয়৷ এগ কুংগ! এগর কাদাৎ কারে বহানি দিলে খাটতইতা। 

হে আনৌগ জনমহান! তোরাং মাগলুতাই আহান, দিলেতাই আরাক আহান। 
হাইদে, যেহানি দিলে এহানিয়ো মোর অহোভাগ্য। সুপ করে নাদলেইছতে! 

নিংশিংহান বুলিয়া থছি এহানাৎ হারৌ না য়ারৌল মেঠেলহানি সুকরলেতা! 

আমার দিন এতা, রাতি এতা, পথঘাট এতা, কুমেই এতা হাইতা না নাগইতাঃ 

মরণ এহানতে? 


১৪ 


আহগ নেই হাকহান 


কিতা চারতা আহিগ নেই হাকহান। ছেয়া আগ আকপেয়ো চেপো নুয়ারিয়া আছে। 
বৌহানে মাতেছিল তি বাসেয়া থাইছ। মি আয়া তোরে কুমেইর ফিজেতহান দিতৌ। নিয়াম 
তাও নাইলৌ গারিগতে শুরে পারতেই নাই। 

লেইরুম বৌহানে, গাটর পানিহান পারা ইউ আহানে বরনহান চানাৎ গেছিগা বিদেশ 
আহানাৎ। 

পশ্থরির পারগৎ খুৎতেই আহান পারিয়া ঘুমজিয়া আছে কার কাদানি আহান। তারে 
মাতাকুরা নেই। . 

হে প্রেম, তি পূর্ণ কর আকখুলা নার এগ। 

শৌগর সাদে খেলা খেলা আহেছিল বিয়ানহান আমার লপুকে, আমার ঘরর মুঙে, 
মানু না আটতারা পথগদে, আমার উঠানহানাদে। আমি গারিৎ না লাগেয়া আতহানিৎ 
কিত্তাউ নাদলাং তারে। কতহান বাসেয়া বেলিটিকহান আহিলতাই কুংগদে মাউইলগা তার 
মাতৌহানল। 

হাকহানাদে চেইতে আহিগ নেয়ছে। কিতা বিসারারতা নীলুয়া ইঙহান। আমারতাতে 
কিততাউ নেই। বারনগৎ ধান নেই, পছরিগৎ মায়াহান নেই, লপুকগৎ হারৌহান নেই। হানে 
আকতাউ দেনা নুয়ারিয়া আছি। 

জনমহান ! তি আমার আতহানি চেৎকরে ধর। না এরাদিছ। তোরেল রাতি আহানাৎ 
ফৌয়ইকগা। যানার পরে আমার হমাহান অন্ধ হাক এহানর তলে আছে পৃথিবী এহানে 
লদেক। 


রাতিহানহাৰি 


রাতিহান হাবি মোর কাদাৎ ঘুমজিয়া আছিল এলার হেকগ বিয়ানত হজাক অয়া 
খৌরাঙহানাদে সালছে। মি আলিপুতাগত্ত দূরেই করে দেহুরি। 

হাকহানাৎ বটখৈনাঙজার পারা নীলুয়াহান থাক্কারাগ দেছে। বকুল জারর তলে 
জাঙর পারার দাগ। য়ারৌপা দিনর ভালহান দাগ তার গজে পড়িয়া ইমপানি অয়া আছে। 

কুমপেই আছে কৃষ্ণকান্তি কুপাঙহান হুদালাগ অয়া। লাহুলাদে থাইলতা না কিতা 
হিরপ্ময় ঘটগ।। 

কুরাংকার দেইমেই সেইমেই জনম আহানর লগে মারুপ বাদাউরি বুলতেগা এ 
লইলাট এহানাৎ পড়েছুতা। 

হপনহানর গাঠি আগ, টেইপাঙহানর কংকেইর গাঠি আগ মুকা নুযারুরি। হাইহানর 
লগে নাগই আহান সামছে থং এহানরে চিনে নুয়ারুরি। 

ইসালপাগ! এলার হেক ওগরে বার ডাকবেনাই ! 


১৫ 


লেইগাকলেই 


কইতে লেইপাকলেই, চৈত্র মাতেইতৌ বুলেছিলেগ কুরাং থাইলেতা এবাকা পেয়া! 

আহির পানির হুৎগর গজেদে বাহিয়া যারগা তোর নাছার তালহান পাউরি! মি 
পারগণ্ত ছনানি মনেইলু ঢউগ আয়া আধারহানাৎ থেঙরগা শব্দহান। 

বৌহানাৎ কিতা জঙেরতা তোর নুংশিহানর গজে! মিতে তোর নুংশি গুহানল 
জাপদিয়া ঘুমজে পড়েছিলুগাতা না।। 

আধার আহানর গহ্হান কুংগই আগই আনের উনি। এপেইত্ত হারপাউরি চৈত্র 
বৌহানর হাদি ফেরিয়া আহের ওুঁহান। 

লেইপাকলেই,“এবাকা অইলৌ আই। তোরাং লুকেয়া থাইং; আকগয়ো নাদেখবাতা। 
সিঙালহানাৎ আবখুরুম তোর শাতহানর ছেয়াগ পড়েছিল। মিঙাল হানে এবাকাউ ছেয়া 
ও যককরিয়া থছে। 

মি চানাৎ যাংগা বুলতে হাকহানে মাৎল-মুডেদে যোগিনীগ আছে। এবাকা যাত্রা 
করানি গমনেই। 

বানাহানল থংমেইহান লাগেই। উহান অইলে খুমহান ভালইতই। হপনহান ভালইতই 
বুলিয়া ভাহিয়া মাতিয়া গেলাগা হৌবারার লেইকেইরতাই। 

বানার হাওয়াসিটা লয়ো পড়েছেগা। কিমেতে করতাং। বিসারতে নেই। ধন 
মাঙকরিয়া লইক বুলতেউ নাপেয়ার। বকহানল ললকরে দিক আমার ফিজেতহানি। 

আকেই দিনর কথা নিংশিং অইতে গারির রম উবা অর আকয়া। চৈত্রর তণ্তাহান 
আয়া উঠানহানাৎ উবা অছিল সন্ন্যাসীগর সাদে। মাতেছিল, যেতা আছে হাবিতা দেই। ঘর 
দুয়ার দেই, জিমকিহান দেই। দেই দেই। ডিল নাকরির় দেই। মি তোমারে হুনার মেংশেল 

ধন দিতৌ। উঁহানাৎ গেলগা জনমহান দেখবাইভা। দেই দেই ভিক্ষা দেই। মি নাহেয়া 

নাপিয়া আছু অতিথগ। মেংশেলহানাৎ কল্লিং ধরতই। 

আমি মুঙে যানা নুয়ারিয়া দারিগর গজেত্ত দিতে লনা নাকরের। জামির জারিত 
আহের গৎ উহানর নাঙ আহের জনমহান পাউরি। 

এ জনমর লেইপাকলেইতে এবাকাউ নাশাতছে। 


ইমপানি 


কিতাল হংকরেছৎ মূর্তিগ এরে ইমপানি এহানর।! কিরাতে চক্ষুদান নাকরিয়া থছৎ! 
কোনদিনতে বাত তাঙকরতই ! 

মূর্তি এগর হবা সাকতি কার আতহানাৎ তুলে দিতেইতা! 

দেহেই নীলুয়া শব্দহান। সলকরো রাধা সাংলেল। কাৎকরো তেনুয়া লাঙ। 

মূর্তি এগ খেরর দৌগ অয়া নাথাক। ঠইগ বরা দেই। 


১৬ 


তি হিনেয়া আনেছৎ 


তি হিনেয়া আনেছৎ সেও পানি সেনাপুলর সাদে বরন আহান হাকহানর ঘটগৎ্ত 
পড়িল গাটহানর গজে। তোর কনাক বয়সর নুংশিহান মাদান পরকার। 

তোর আহির পুয়াগৎ আছিল মায়া হান বার আকথুরুম দেহানি মনাউরি নাই। 

হে জাপচন্দনর বনহান; কুরাং আছততা! মিতে দূরেইকার মাঘ রাতি আহানাৎ থায়া 
নিংশিং অউরি। যেগদে যিতেগাউ জটিলা কুটিলা আধারহানে রাহিয়া খামকরের। 
উঙহানে ভরহানে তেরার মিাল পেরা খুয়ার মেইখুমহানাৎ লুকেরা আছিলা। পথগর গজেদে 
পড়ানি নাকরতারা। 

হে হাকহান! কিয়া তি শূন্যহানাৎ বরনহানর লগে আরাক শূন্য আহানর পৌহান 
আনেদরতা। বুজাদেনে আমার কুরুহাঁন। তোর ইমপানি এহান লালয়া আহকনে আমি হারপা 
পারবাং আহি আকথমর মেয়েক। 

হে ইমৎ মতছৎ মামহান, তোর সাজহানি কুরাং কারিয়া থছত্তা! 

হে অনন্ত মামহান! কিসাদে এলাহানর পারগদে গেলেগা হৌপারহানর বারাহান 
হারপেইতাঙাইতা। 

কুংগ বাসেয়া আছততা! তোর জাঙহানাৎ পড়িল বরন এহান কারহান! মিঙালর কণা 
ওতাউ তোর জাঙহানাৎ পড়ের উনি। 

মেইথঙহানতে কই। 


এরে এপেই 


এরে এপেই নাই আছিলিতা মোর আকখুলা আহান। ওঁহান আছিলতা খেলা 
আহানর পারগৎ। খেলা উহান আছিলতা মাঙছেগা হেক আগর কাদাৎ। হেক ওঁগ আছিলতা 
মালঠেপ আগর চারিয় কালুর হাদিগৎ। মালঠেপ উগৎ মি আকথুলা ভাবকগ। 

আইতে আইতে কুরাং মাঙকরে বেললু দৌয়র দারিগর কাদাৎ শাতছিল ফুল আগর 
নাঙহান। 

পরিক্রমারকা যানার খেলতামহানৌ মাঙকরে বেলাছু। আতহানাৎ আছিল নিংশির 
মাধুরী উতা হটা অপড়েছেগা। 

হে প্রিয়বিরহর দুঃখল সাজেছং খেলমাচির আঙেইহান, তি কিয়াকা যেপেই হেপেই 
কাদিয়া থাউরিগাতা! তোরাংত খুৎতলগ মাহেই পেইলু উতাল বিভুলা অয়া ঘরগ পাহুরেছিলু। 

আজিতে ঘরগৌ নেই _ খেলমাচি উহানৌ মাংক্রামাচুর ফলালিহান অলছে। উত্তরর 
কোণেদে আছিল পঙ্িতল জারর গজর হাওনর বরনহান দক্ষিণেদে গেছেগা। 

আকখুলাহানর -হকগর ঠুম হানতে কুরাং গেলগাতা! 


১৭. 


আহৌ বছর পিছেদে 


আহৌ বছর পিছেদে উঠানহানাৎ কুল আগ শাতইতই। বরন আহান সংসার এহানর 
চারিয়বারা বুজে জঙিয়া মোরে বিসারেয়া নাপেয়া -পড়ানিহান এরতই। ফুল ওগই মাততই 
মিয়ো তারে বিসারাউরিগ। 

মাদান আহানে কারৌ না মাতেয়া হাতে হাতে আধারহানাৎ মেইথঙহান লুকেয়া 
আহির পানি বেলতই। 

দুঃখহান থাইতে থাইতে মতয়া যিতইগা। হাবিয়ে মাংতাই তারকাহে আমি আছিলাংতা 
নাই। তা মাতেইল আরোহে আমি হারৌ অছিলাংতা নাই। আরতে আমারে কুংগই ফিজেৎ 
দিতইতা! 

লপুবগ বুজে সরাদেছিলা মারাহান কুংগদে ফরদিয়া গেছেগা। এখুরুমতে বানাহানাৎ 
কুংগই ঠইগ বরা দিতাইতা। 

হে প্রেম, হে রাতিহান, মায়াহান, বানাহান, লিকসইগি, শুক্লা তৃতীয়ার জোনাকহান, 
নাদেহেছু মেইথঙহান, নুয়া কইনাগর লাজহান, বসন্তর লেহাওগির লগে তুমিয়ো শাতয়া 
থায়োক। ্ 
মি তোমারে কিৎতাউ দেনা নুয়ারেছু। ওতাউ তুমি মাতিয়ো তা আমারে বানাপেইল। 
তার বানা শুঁহানে এবাকাউ আমারে জিংতা করিয়া থছেতা। 


পূর্ণিমার ছেয়াগ 


জোনাকহানর মেইথঙহানাৎ য়ারৌর ফুটা লাগিয়া আছে। দৌলিসিং দৌলা হাবিরে 
হমাদিয়া মাতলু নামসা কনক পিদাদেই। আরাকখানি ডালয়া আমার গিরভ্ভির গজে মিঙালহান 
পড়বতা হাওনর পূর্ণিমার দিনে। 

কুরাং আছংতা গিরত্তিহান £ চালহানর তলে। কইতে চালহান? গজেদে চেইতে 
হুদালা হাকহান। তলেদে চেইতে সপ্ত পাতাল। এতার হাদিৎ আমার মাতনেই কথাহানি কুরাং 
জঙিয়া পড়ের। কথা ওঁতাৎ পাতা হুলক বুলিয়া হক আগ কতিয়ো ডালতু। দীপাঞ্জির দিনে 
বর্তিপারেঙ আহান বাছুয়া দেনা মনাছিলু। কুংগই লাগাদিতাইতা! 

জোনাকর মিঙালহানরে জাঙ ধনার পানি দেই। ফিটা আহান পারে দেই। চামর 
হেইকরো। এইরা তাংখা, পানা তাংখা জুগৎ করো, হে গিরস্তি কররাই মানু 

মিতে পাগালা ডেবালাগ। আধারহানরে কলকরিয়া৷ থাউরি মানুগ। মোরে লেংকাত 
বাদ দেছি মানুগ। মোর পাগুলি উগরেউ মাত্তারা -লেংকার লগে থিনাপি। আমি দ্বিয়গিয়ে 
আগর আহির পানিরে আগই বৌগৎ যককরিয়ার। 

তেইরে মোরে সামকরেছিল বৌ ঁহানর গজে হাওনর পূর্ণিমাৎ তিঙেছে ছেয়া আগ 
পড়ানি দিয়ো। না থেপকরে দিয়ো গিরিগিথানি। 


মোরকাতে কিতা থদেছৎ 


ইচুদিন দুঃখহানরে সাজাছিলু সাজ তাল সাজিয়া আয়া মরণহান মুডে ভঝা আয়া 
মাতের _ দুঃখহানরেতে হাবিতা দিলে, মোরকাতে কিতা থদেছৎ £ 

আকতাউ নেই। কিৎতাউ নেই। লেইরাপা ফারা জিলিপিরি জনম এহান তোরে মি 
কিতা বুলিয়া দিতু! কিতা বুলিয়া কাৎকরতু! 

কুংগই চারিয়বারার বর্তিগি নিবাদেছিতা। ইচুদিনতে ঙালয়া আছিলগ। কুপেছিলু 
বর্তিগি কিতা অয়া নিবিলতা বুলিয়া মরনহানরে আংকরলু। গোকুলেইজারর তলে মোর 
হমাহান থদিতৌ। নুংশিহানি বিলাদিতৌ মোর লগে আছিলা য়ারৌ বার বানারে। 

মায়াহানি! তুমি মোরে বিদায় দিবাই নাই। যানার পরে লালচুম ভাককরে দিয়ো। 

হে দুঃখ যাচুর হমাজি! বাদেছৎ গাঠি এগ কারে দিবে নাই। মুগ্হানাং উবা অয়া 
যানার আগে আকথুরুম চেইং তৌর হুনা রুপা য়েক্করেছি মিত্তাহান। তোর শকনিহান পাছু 
প্গ লালয়া যিতেগা, তোর নিংসাহান পাছু রাতিকার ঘুমহান বাগলে, তোর পারার শব্দ হনেছু 
মাদানকার ছেয়াগ পড়ে আহের লপুকগদে। তোর সঙ্গহান পাছু গাটহানর পানিং। শাতহান 
হবা নুংশিপি গিদেই, তি আছিলে আরোহে মিয়ো জিংতা অয়া আছিলুতা নাই। 

মোর লগে উদাক বাদাছিল পাহিয়া আগ অজা জারিৎ বয়া মাতের _ পুষ্প বৃষ্টির 
দিনে তিয়ে মিয়ে উনা অছিলাংগ। কনাকে মাংকলে বয়া যেবাকা যুরালির বাত সেলকমল 
উটিয়া খেইলে বাকা মি তেলিকদম জারর কাদাত্ত তোরে চেইলুগ। 

আতর তারাহানিরে খাচহানিয়ে মালা _আমিতে তোরে দিলতা দিলাং। তি দিলে 
ুঁতাউ ধরিয়া থইলাং ইচ্দিন। এখুরুমতে! 

মরণহানরে মাত্লুতা -_ আলথক অয়া নাহেছু পেয়া তি মোর যুবালির বাত ওঁতা, 
পাহিয়া ওগ. গোকুলেইর গত্হান বার মোর আকখুলি দুঃখ মচুর হমাজক-রে রাহিয়া থাইছিক। 


কুমপেই 


হে যাত্রা পালপা গিরক! কিৎতাউ নেরছে এরে ইমাম মাম এহানাৎ কুরাং যাত্রাগ 
কুপেছততা! 

হে কেইরুংপা গিরক! ঘরগ বুলিয়া আগ নাদেহিয়ারতা কিয়া! হে চৌলর গিথানক! 
আমার চৌলগি আছে তা না নেইতা! আমি এবাকাউ চানৌ নাকরেছি। আছি এতা কতা! 
ঘবররতা, না লামরতা! কিয়া আমারতা ঘরৌ নেই, লামৌ নেইতা! 

ইচেম সিজাই আজিও চারা এলকরেছে। তেইর চৌলতে লয়ইল থাড! আহেছি 
অতিথ তার শাতহানি চিনে নুয়ারলাংতা কিয়া! 

কুংগই 'আতহান পাতেছে। হুদালা আতহান ! ঘর আগ ডালে দেই। ঘর এগ 
ঘৌনানাকপির সাদে আমার ঝিলকাছিল মিকুপ উতাল সাজক। এগদে আমি বাত্রাগ 
বিসারেইক। 


১৯ 


য়ারি আহান 


মিঙালর “লগে খেলার। তানুর খেলা উহান মোর আহিগৎ আয়া লাগিলগা। 

কুরাং থাইলে সেনাকাটাগ। আকদিনৌ মোরে বানাহান দিয়া চানে, মি তোরে দুঃখর 
নুঙেই ওুঁহান খুত্তল দিমতা। আরতাইতে মোরে পাহুরেছি উনি। তানুর খেলাৎ মোরে না 
য়ৌকরতারা। 

আকদিন গাটহানরে গিয়া আংকরুরিগা _ তোর নাঙহান কুংগই থদেছিতা। গাটহানে 
না খুমকরিয়া য়াহানাৎ ডাছে মিগালহানর লগে মুকসি দিয়া খেলেইরি। 

মিঙাল এহান লপুক সাময়! দূরেই অ যারগা। দুঃখর খেলাহান।! তোরে কুরাং থয়া 
যি্তা! 

রাতি কিসাদে গাছজারর ডেওগৎ বয়া ডাহের আকথুলা পাহিয়া আগই। তার নারগৎ 
মোর দুঃখ মারুপর নারগ হুনৌরি। আকেইদিন মেঘালা মাদানর ছেয়াগৎ তারে দেস্ুরি। হে 
দুঃখহান! তোর খেলাহান থদিয়া কুরাং মেইথঙহান লুকেইলেগাতা। আইনে মুঙে, দ্বিয়গিয়ে 
য়ারি আহান দিক। 


বিসারতে বিসারতে 


বিসারতে বিসারতে পেইলুগা কাটা গাছজার। গঁপেই বাসেয়া আছে রাহাল শোগ। 
জনম এহানর মেইথড দুহান _ দিনহান বার রাতিহান। 

হাবিতা মাওয়া যারগা। তোমার গাঙহান, খুচেইগৎ আছিল পানি .দিটা বার বিষুর 
লিকলগি। 

হে না পাহুরেছু কুমেইহান! তোর টুমা টুমা অছে হারৌহান সেন্দা আহানর জাঙহানাৎ 
পড়িয়া আছে, মি ডাকতে না খুমকরল। 


শোকেত্ত 


শোকেত্ত জরম অছে শোলকহানর গারিগৎ কারগ বিদেছে। দূরেই সমুদ্রহানর 
হোপারে ইকাইতাপি থংমেইহানতে কই! স্বর্গর নিঙলগি আহিতাই রকত পুছে দেনাৎ। তানুরে 
পাপ আহিগল নাচেইছ হে মরণকালর মিঙালহান। 

শোলকহানরতা ঠইগ আছে না নেই আকথুরুম চা দেই। মেয়েকগিৎ ছন্দহান 
এবাকাউ জিংতা অয়া আছেতা! আইনে গায়ত্রী, মরা পাহিয়া এগর শব্দহান পাতাল প্রবেশ 
করানিৎ লেপছে। খামকরে দেয়া আই। 


২০. 


০ 


ন্‌ 


শক্তি সিংহ, নুয়া দিল্লি 


সিহহই বিফুপ্রিয়া মণিপুরী কবিতার মহত্মম 


রূপকারগ বুলেছে। ইন্দ্রজিৎ রাজকুমার 
ত্রিপুরা চে পত্রিকাৎ মাতেছে “বিষুপপ্রিয়া 
মণিপুরী সাহিত্য বার ঠারহান চিরদিন 
খণী অয়া থাইতই গিরকরাং।” গিরক 
বিবুপ্রিয়া মণিপুরী কবিতাল নানান পরীক্ষা 
নিরীক্ষা করিয়া আহেরগ জনম এহান। 
গিরকর কবিতা বাংলাৎ অনুবাদ অয়! 
পশ্চিমবঙ্গর পত্র পত্রিকাৎ নিকুলেছে। 
ওঁতার গজে বিভিন্ন ভাষাতৌ অনুবাদ 
অয়া দৃষ্টি আকর্ষণ করেছে বিদ্ধ পাঠকর। 
গিরকর কবি জীবনর পরিচয় বার 
নাট্যরূপ “কবিজীবনী” আকাশবাণীত্ত 
প্রগারিত অগ্থে। এরে লেরিক এহান 
গিরকর বি্প্রিয়া মণিপুরী গদ্য 
কবিতার সংকলনহান। 


জ্যোতির্ময় সিংহ 


